المرأة والعنف والإيدز

الفنانة يسرا : فالحكاية . . احنا لازم يبقى عندنا شوية وعي. . شوية تفهم. . شوية . . . انسانية يا اخي.

انا اسمي يسرا فنانة مصرية عربية و كنت سفيرة للأمم المتحدة للبرنامج الإنمائي في مصر و دلوقتي اتعينت ريجينال يو ان ايدز سفيرة للأمم المتحدة في المنطقة او في الاقليم عشان الاتش اي في و الايدز.

بالنسبة لمرض الايدز او فيروس الاتش أي في فطبعا ده بيعتبر تابوه من التابوهات انك متقدرش تتكلم فيه لان عندنا فكرة معينة في نقل هذا المرض من انسان للآخر لكن الحقيقة ده فايروس زي اي فايروس ثان زي الفايروس سي مثلا. على فكرة بيتنقل بنفس الطريقة كمان يعني المشكلة بتاعتنا ان بيفضل عندنا تابوهات في المنطقة العربية مابنتكلمش فيها وهذا المرض من ضمن التابوهات دي فبالتالي مفيش توعية كافية مفيش ناس عارفة حقيقة المرض ده ايه. للأسف في بعض الدكاترة ما بيعرفوش اذاي يتعاملو مع المريض ده و بيعاملوه بقسوة شديدة جدا جدا في حين انك مفروض تبقى فاهم اذاي تعامل هذا المريض ازاي. وبعدين ده أصبح فيه علاج ليه خصوصا لو الأم بتحمل هذا الفيروس و حامل و حتديه للطفل الي هيتولد ده ممكن تقضي على هذا تماما بالدواء الموجود دلوقت. احنا معندناش التوعية ده احنا طول الوقت عندنا وصم وتمييز وخوف من المجتمع مايلاقوش انهم يشتغلو ما بيعرفوش يمارسوا حياتهم الطبيعية منبوذين من العالم..

الارقام بتتزايد في المنطقة العربية[‎](http://www.ibtidi.com/%d8%a7%d9%84%d8%b7%d8%a7%d9%84%d8%b9-%d9%8a%d9%88%d9%85-%d8%a7%d9%84%d9%85%d9%8a%d9%84%d8%a7%d8%af-%d9%a1%d9%a5-%d8%af%d9%8a%d8%b3%d9%85%d8%a8%d8%b1/) عشان لازلت بقول لك في قله وعي في الموضوع ده و مابنتكلمش في الموضوع ده باستفاضة و مابنعلمش الناس ازاي يعرفوا يحافظوا على صحتهم من هذا الموضوع زي بالضبط مش عارفين كانوا خطورة الفايروس سي. يعني التعداد مش متأكدين منه لكن الي احنا عرفينه عباره عن مثلا ٢٢٠ ألف وانا اتصور انه أكثر لأنه في ناس كتيره اوي مابيفحصوش ما بيعرفوش اذا كان عندهم المرض ده ولا لا في ناس كثيرة قوي بتتفاجئ لما بتعمل فحص بتتطلع ان عندها هذا المرض جاله منين فالوعي هنا مهم جدا جدا جدا انك انت تبقي عارف اذاي متخفش تروح تفحص وتحاول انك تتحاشى المرض اذاي.

سيمون سالم: عملنا مشروع في ٩ بلاد في الاقليم ان احنا نحاول من خلال السيدات المهمشات ان هم الي يشاركوا في البحث هما الي يعرفوا ايه المشاكل الي ممكن تكون موجودة والي بتساعد على انتشار الاتش اي في في اوساط العنف ضد المرأة. انا اسمي سيمون سالم مستشارة الدعم المجتمعي برنامج الامم المتحدة المشترك المعني بالإيدز في اقليم الشرق الاوسط وشمال إفريقيا..

عامل اساسي أكد لنا على علاقة وثيقة بين العنف ضد المرأة و الاتش اي في هو ان من ال ٢٥٠ سيدة الي شاركوا في البحث كان في ٦٦٪ من سيدات متعايشات بالاتش اي في اكدوا ان لولا تعرضهم للعنف او خوفهم من العنف كان ممكن يحموا نفسهم من الاتش اي في. لما بنتكلم عن السيدات المهمشات احنا بنشمل في المشروع ده السيدات المتعايشات بفيروس الاتش اي في المعاقات وعاملات الجنس والمستخدمات للمخدرات بالحقن واللاجئات والبلا مأوى الي طبعا احنا بندرجهم من الفتيات اطفال الشوارع وغيرهم من السيدات الحقيقة كانوا اثروا النقاش في الحوارات المجتمعية الي اتعملت..

الفنانة يسرى : بالنسبة للمستقبل انا بتصور ان علشان يبقي عندنا مستقبل مشرق مستقبل فيه امل تجاه هذا المرض او هذا الفيروس لا بد من احنا مانخافش لابد ان احنا نفحص يبقى عندك انفتاح انك تحاول تعرف احنا بنتكام في ايه و خايفين من ايه و نتحاشى المرض اذاى نتصدى له اذاي يعني يوم ما اتاخد القرار هنا في مصر اننا هنعمل الدواء بتاع فايروس النهاردة يحصل نسبة شفاء عالية جدا انت ممكن تخف من المرض دهوة بس لازم تواجه لازم تعرف لازم تفحص ولازم ما تخفش لازم ما يبقاش عندك خوف من انت تقول لان ممكن مرض زي ده بيتنقل بطريقة عادية جدا مش بالطريقة التابوه الوحيدة الي هم بيفكروا فيها. فأنا عندي امل في المستقبل وعندي امل ان يحصل انفراجه في ان الناس تفهم يعني ايه فايروس انت تقدر تقدي عليه..

Yousra: We need to have some sensibility, some understanding and some humanity!

My name is Yousra, I am an Egyptian and Arab artist and I was the goodwill ambassador for UNDP in Egypt and now I have been appointed as the UN Aids regional ambassador.

Regarding the Aids illness and the HIV virus, this is considered a taboo subject that one cannot talk about given the preconceived idea about transmitting this illness from one human being to another. Actually, this virus is like any other such as hepatitis C and incidentally, it is transmitted in a similar fashion. The real problem is that we have many taboos in the Arab region that we don’t discuss and this illness is among those taboos thus there isn’t enough awareness and not many know the nature of this illness. Some doctors don’t even know how to deal with HIV patients and treat them with cruelty while they should be aware hoe to deal with them. Moreover, medication has been developed for this illness especially in the case of pregnant women and passing the virus to the newly born baby

The number of patients are in increase in the Arab world because as I told you there is no awareness and we don’t debate not teach people how to protect themselves from this issue as they did not know previously about hepatitis C. We are not sure about the number of patients what we know is about 220 thousand but I believe its more because many people don’t test and dot know if they are infected. Many are shocked to know that they are infected after being tested and confused how they got infected. Thats why awareness is very very very important on how not to fear getting tested and trying to avoid getting infected.

Simon Salem: By engaging marginalized women we implemented a project in 9 countries in the region to try and identify existing problems that lead to the spread of HIV in violent circles against women. My name is Simon Salem community support consultant for the joint UN program for AIDS in the regions of the Middle East and North Africa.

The primary rational that proved the relationship between violence and HIV infection was that among the 250 women that participated in the research 66% of them were infected with HIV and assured us that if not for being subjected to or afraid of violence they would not have been infected. What we mean by marginalize women are those with special needs, sex workers, drug users by syringe, refugees, the homeless and other women who have enriched the discussions.

Yousra: With regard to the future, I believe in order to have a bright future and future with hope regarding this illness or virus we must not be afraid we have to get tested and to be open about the topic and talk about it and how to avoid the illness and fight it. When the decision was taken to produce the hepatitis cure in Egypt the result is that today we have large cure rates. We can cure this illness (HIV) but you have to confront, we have to know more, we have to test and not be afraid and disclose because this illness spreads in ways other than the taboo fashion that people think. I am hopeful of the future and hope that a breakthrough will happen in the understanding of people that the virus can be defeated.